Okresná prokuratúra Brezno 
Boženy Němcovej 3, 977 31 Brezno 	

Sp. zn. : 2 Pv 171/12/6603	Brezno, 20.2.2013
EEČ : 2-46-20-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Brezno
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v období od 01.07.2010 do súčasnej doby si pravidelne neplnil povinnosť určenú rozsudkom Okresného súdu v Brezne pod č. k. XXXXX zo dňa XXXXX, právoplatným dňa 12.02.2009, na základe ktorého bol zaviazaný prispievať na výživu svojej dcéry XXXXX, nar. XXXXX sumou vo výške 99,58 € a sumou 66,39 € na účet XXXXX mesačne vždy do 15-teho dňa v mesiaci vopred k rukám matky XXXXX, v dôsledku čoho XXXXX nezaplatil na výživnom do mesiaca február 2013 vrátane, celkovo sumu vo výške 4.173,18 €, ktorú však dňa 11.02.2013 poštovou poukážkou uhradil,

lebo zanikla trestnosť činu
Odôvodnenie:
Vyšetrovateľ OR PZ OKP v Brezne v konaní vedenom pod č. XXXXX stíha XXXXX pre prečin zanedbania povinnej výživy podľa § 207 ods. 1, ods. 3 písm. b/ Tr. zák., ktorého sa mal dopustiť na tom skutkovom základe, ako je uvedené vo výrokovej časti tohto uznesenia.

Obvinený XXXXX k veci vypočutý nebol z dôvodu, že sa dlhodobo zdržiava mimo územia Slovenskej republiky. Na právne úkony spojenými s jeho osobou počas neprítomnosti splnomocnil svoju matku - svedkyňu XXXXX čestným prehlásením zo dňa 24.08.1995. XXXXX dňa 11.02.2013 v prípravnom konaní po zákonnom poučení ku skutku uviedla, že skutočnosť, že jej syn si neplní vyživovaciu povinnosť sa dozvedela od XXXXX. So synom sa o tom rozprávala a po dohode s ním sa rozhodla, že dlh za svojho syna uhradí sama v plnej výške a zaplatila za neho sumu 4.173,18 €, ktoré dňa 11.02.2013 poštovou poukážkou zaslala XXXXX na adresu trvalého bydliska.

V priebehu skráteného vyšetrovania bola k veci vypočutá svedkyňa-poškodená XXXXX, splnomocnená svojou dcérou XXXXX dňa 20.01.2012 na právne úkony k veci uviedla, že jej bývalý manžel si po rozvode plnil svoju povinnosť pravidelne, pretože platil len po 1.000.-Sk, neskôr 1.500.-Sk. Asi v roku 1995 odišiel do XXXXX, kde žije doteraz. Posledná adresa je XXXXX XXXXX. Keď dala návrh na zvýšenie výživného, tak XXXXX prestal prispievať na výživné na ich spoločnú dcéru. Asi po 3 rokoch, dňa XXXXX vydal Okresný súd v Brezne rozsudok pod sp. zn. XXXXX, ktorým mu bolo výživné zdvihnuté na sumu 165,97 €, z čoho sumu 99,58 € má zasielať k jej rukám a sumu 66,39 € má zasielať na účet vo XXXXX, ktorý bol zriadený na meno jej dcéry XXXXX na č. ú. XXXXX. Zhruba do mája 2010 si vyživovaciu povinnosť plnil nepravidelne a ona na neho podala dve trestné oznámenia, ale po vznesení obvinenia dlh na výživnom zaplatil v plnej výške. Naposledy v roku 2010 začal asi od júna platiť pravidelne. V júli 2010 jej poslal peniaze za jún 2010, za júl 2010 jej neposlal žiadne peniaze, v auguste poslal k jej rukám sumu 99 € a na účet 66,39 €, čiže za august je jej dlžný 0,58 €. V septembri 2010 jej neposlal nič, v októbri jej poslal sumu 99 € a na účet dcéry sumu 66,39 €, čiže jej bol dlžný sumu 0,58 €, v novembri 2010 zaplatil celú sumu a v decembri 2010 tiež uhradil celú sumu. V januári 2011 uhradil výživné v celej výške a vo februári 2011 jej poslal 99 € a na účet 66,39 €, čiže je jej dlžný 0,58 €. Od marca do mája 2011 jej nezaplatil žiadne peniaze. Požiadala XXXXX o pomoc pri vymáhaní výživného a následne v júni 2011 prišla od neho suma 77,39 € k jej rukám a na účet dcéry sumu 66,39 €, čiže za jún 211 je dlžný sumu 22,19 €. Od júla 2011 vrátane do dňa 11.02.2013 jej neposlal nič. Teda od júla 2010 vrátane februára 2013 jej XXXXX nezaplatil sumu vo výške 4.173,18 €. O vznesení obvinenia informovala matku XXXXX a tá jej povedala, že synov dlh zaplatí ona. Jej dcéra XXXXX núdzou netrpela, vždy jej zabezpečila všetko, čo k životu potrebovala. XXXXX sa o ňu nezaujímal od vtedy, ako požiadala súd o zvýšenie výživného. Dovtedy poslal občas nejaký balíček a občas si mailovali. Netelefonoval jej, bližšie sa o ňu nezaujímal. Jej narodeniny alebo meniny alebo iné sviatky ho nezaujímali. Z jej výsluchu vyplynulo, že neplatenie výživného zo strany XXXXX nemalo na XXXXX trvalo nepriaznivé následky.

Do vyšetrovacieho spisu bol zabezpečený doklad o tom, že si obv. XXXXX prostredníctvom svojej matky XXXXX uhradil nezaplatené výživné v plnej výške až do mesiaca február 2013 vrátane. 

Ďalej boli do vyšetrovacieho spisu zabezpečené ďalšie listinné dôkazy, a to rozsudok Okresného súdu v Brezne sp. zn. XXXXX, potvrdenie o návšteve vysokej školy, prehľad nezaplateného výživného, kópie dokladov o zaplatení, výpisy z bankového účtu, mailové komunikácie, výzvy na doplnenie dokladov, ako aj ďalšie doklady, ktoré preukazujú skutkový stav.

Podľa § 86 písm. a/ Tr. zák. trestnosť trestného činu zanedbania povinnej výživy podľa § 207 Tr. zák. zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

Vzhľadom k tomu, že zo strany obvineného XXXXX došlo k splneniu podmienok v zmysle § 86 písm. a/ Tr. zák., bolo potrebné rozhodnúť tak, ako je uvedené vo výrokovej časti tohto uznesenia.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Juraj Polakovič
prokurátor